**5. СТУДИЈЕ**

*Школска година*

**Члан 95.**

(1) Факултет организује и изводи студије у току школске године која, по правилу

почиње за први степен студија 1. октобра, а за други и трећи степен студија

најкасније до 15. октобра и траје 12 календарских месеци.

(2) Школска година има, по правилу, 42 радне недеље, од чега 30 наставних и 12

недеља за консултације, припрему испита и испите.

(3) Школска година дели се на јесењи и пролећни семестар, од којих сваки има, по

правилу, 15 наставних недеља и 6 недеља за консултације, припрему испита и

испите.

(4) Настава се организује и изводи по семестрима, у складу са планом извођења

наставе.

*Студијски програми*

**Члан 96.**

(1) Студијски програми Факултета представљају скуп обавезних и изборних

предмета, односно студијских подручја са оквирним садржајем, чијим се

савладавањем обезбеђују неопходна знања и вештине за стицање дипломе

одговарајућег нивоа и врсте студија.

**(2)** Студијски програми Факултета се остварују у оквиру **образовно-научног поља:**

**техничко-технолошке науке (област: биотехничке науке)**

(3) На Факултету се у оквиру основних и мастер академских студија, реализују

следећи студијски програми и то за:

‐ Шумарство;

‐ Технологије дрвета;

‐ Пејзажну архитектуру;

‐ Еколошки инжењеринг у заштити земљишних и водних ресурса.

(4) На Факултету, у оквиру докторских академских студија, реализују се четири

студијска програма по модулима у складу са акредитованим студијским

програмом Факулета и актима Универзитета и Факултета.

(5) Студијским програмом Факултета утврђују се:

2) назив и циљеви студијског програма;

3) врста студија и исход процеса учења у складу са законом који утврђује

национални оквир квалификација;

56

4) стручни, академски, односно научни назив;

5) услови за упис на студијски програм;

6) листа обавезних предмета, односно студијских подручја и изборних

предмета, са оквирним садржајем;

7) начин извођења студија и потребно време за извођење појединих облика

студија;

8) бодовна вредност сваког предмета исказана у ЕСПБ бодовима;

9) бодовна вредност завршног рада на основним, специјалистичким и

мастер академским студијама, односно докторске дисертације, исказана у

ЕСПБ бодовима;

10) предуслови за упис појединих предмета или групе предмета;

11) начин избора предмета из других студијских програма;

12) услови за прелазак са других студијских програма у оквиру истих

или сродних области студија;

13) друга питања од значаја за извођење студијског програма.

(6) Студијски програм усваја се на начин уређен Статутом Универзитета у форми

коју прописује Сенат Универзитета, на основу садржаја предвиђеног у ставу 5

овог члана.

(7) Извођење студијског програма може започети када га усвоји Сенат и када се

добије уверење о акредитацији студијског програма.

(8) Студијски програм изводи се на Факултету.

(9) Факултет може са другом високошколском установом у Републици односно у

иностранству организовати и изводити студијски програм за стицање заједничке

дипломе (joint degree) или двоструке дипломе.

(10) Студијски програм из претходног става овог члана може да се изводи

када га усвоји надлежни орган Универзитета и надлежни орган установе-

суорганизатора.

(11) Организација и процес извођења наставе на овим студијама се регулишу

посебним документима и уговорима.

*План извођења наставе*

**Члан 97.**

(1) Студије се изводе према плану извођења наставе, који у складу са општим актом

који доноси Сенат, усваја Наставно- научно веће Факултета.

(2) Планом извођења наставе утврђују се:

1) наставници и сарадници који ће изводити наставу према студијском

програму;

2) места извођења наставе;

3) почетак и завршетак, као и временски распоред извођења наставе;

4) облици наставе (предавања, семинари, вежбе, консултације, практична

настава, провера знања и др.);

5) начин полагања испита, испитни рокови и мерила испитивања;

6) попис литературе за студије и полагање испита;

7) извођење наставе на страном језику;

8) извођење наставе на даљину;

9) остале важне чињенице за уредно извођење наставе.

57

(3) Препоручена литература за поједини испит мора бити усклађена с обимом

студијског програма, на начин утврђен студијским програмом.

(4) План извођења наставе се објављује пре почетка наставе у семестру и доступан

је јавности.

(5) План извођења наставе обавезно се објављује на званичној интернет страници

Факултета.

(6) Изузетно, из оправданих разлога, промена плана извођења наставе може се

обавити и током школске године.

(7) Промена плана извођења наставе објављује се на начин прописан у ставу 5. овог

члана.

*Ангажовање студената у току школске године*

**Члан 98.**

(1) Сваки предмет из студијског програма Факултета исказује се бројем ЕСПБ

бодова, а обим студија изражава се збиром ЕСПБ бодова.

(2) Збир од 60 ЕСПБ бодова одговара просечном укупном ангажовању студента у

обиму 40-часовне радне недеље током једне школске године.

(3) Укупно ангажовање студента састоји се од:

1) активне наставе (предавања, вежбе, практикуми, семинари, практична

настава, теренска настава, менторска настава, консултације, презентације,

пројекти и др.);

2) самосталног рада;

3) колоквијума;

4) испита;

5) израде завршног рада и докторске дисертације;

6) добровољног рада у локалној заједници, организованог или признатог од

стране Факултета, односно на пројектима од значаја за локалну заједницу

(хуманитарна активност, подршка хендикепираним лицима и сл.);

7) других облика ангажовања, у складу с општим актом Факултета (стручна

пракса и сл.).

(4) Услове, начин организовања и вредновање добровољног рада из става 3 тачка 6.

овог члана уређује Наставно-научно веће Факултета.

(5) Укупан број часова активне наставе не може бити мањи од 600 часова у току

школске године, нити већи од 900.

(6) Изузетно, укупан број часова активне наставе може бити већи од максимума из

става 5 овог члана, када је студијским програмом предвиђен повећан број часова

практичне и теренске наставе.

(7) Предмети из става 1 овог члана по правилу су једносеместрални, тако да збир од

30 ЕСПБ бодова одговара просечном укупном ангажовању студента у обиму 40-

часовне радне недеље током једног семестра.

(8) Изузетно, настава се може организовати и у другим временским целинама

(триместри, блокови, модули и сл.), чије се појединачно трајање утврђује

студијским програмом, при чему њено укупно годишње трајање износи 30

наставних недеља и 12 недеља за консултације, припрему испита и испите.

58

*Студирање на даљину*

**Члан 99.**

(1) Факултет може организовати студијски програм путем студирања на даљину, у

складу са дозволом за рад.

(2) Ближи услови и начини остваривања студијског програма на даљину уређују се

општим актом Факултета.

(3) Испит код студирања на даљину полаже се у седишту Факултета, односно у

објектима наведеним у дозволи за рад, с тим да за студента, страног

држављанина Факултет може да омогући полагање испита преко електронских

комуникација, под условом да применом одговарајућих техничких решења

обезбеди контролу идентификације и рада студената.

(4) Ближи услови и начин полагања испита преко електронских комуникација из

става 3. овог члана уређују се стандардом за акредитацију студијског програма

на даљину.

*Оцењивање*

**Члан 100.**

(1) Рад студента у усвајању програма појединих предмета континуирано се прати

током наставе и изражава се у поенима, а оцена се утврђује на завршном испиту.

(2) Испуњавањем предиспитних обавеза и полагањем испита студент може

остварити 100 поена.

(3) Студијским програмом утврђује се сразмера поена стечених у предиспитним

обавезама и на испиту.

(4) Од укупног броја поена, најмање 30, а највише 70 поена мора бити предвиђено

за активности и провере знања у току семестра (тестови и друге предиспитне

обавезе).

(5) Успех студента остварен на предмету изражава се оценама од 5 до 10, према

следећој скали:

 од 91 до 100 поена оцена 10 - одличан;

 од 81 до 90 поена оцена 9 - изузетно добар;

 од 71 до 80 поена оцена 8 - врло добар;

 од 61 до 70 поена оцена 7 - добар;

 од 51 до 60 поена оцена 6 - довољан;

 оцена 5 - није положио.

(6) Факултет је дужан да води трајну евиденцију о положеним испитима.

(7) У евиденцију и индекс студента уносе се прелазне оцене, а оцена 5 (није

положио) уписује се само у евиденциони документ.

(8) На Факултету успех студента на испиту може се изразити и на ненумерички

начин, и то:

 А+ =10

 A=9

 B=8

 C=7

 D=6

59

 F=5

(9) Ближи услови оцењивања утврђују се општим актом Факултета.

*Испитни рокови и начин полагања испита*

**Члан 101.**

(1) Студент полаже испит непосредно по окончању наставе из тог предмета, а

најкасније до почетка наставе тог предмета у наредној школској години на

једном од језика на којима се настава изводила.

(2) Факултет организује шест испитних рокова током школске године.

(3) Календар испита објављује се почетком сваке школске године и саставни је део

плана извођења наставе.

(4) На испит може изаћи студент који је задовољио све прописане предиспитне

обавезе утврђене планом извођења наставе, у складу са Статутом.

(5) Испит је јединствен и полаже се усмено, писмено, писмено и усмено односно

практично.

(6) Испити су јавни и студент има право, ако полаже усмено, да захтева присуство

јавности.

(7) Начин полагања испита, време и распоред њиховог одржавања, одлагање

испита, одустајање од испита, начин вођења евиденције, као и друга питања у

вези са полагањем испита и оцењивањем на испиту ближе се уређује општим

актом Факултета.

(8) Студент са инвалидитетом има право да полаже испит на месту и на начин

прилагођен његовим могућностима, у складу са општим актом Факултета.

*Последице неположеног испита*

**Члан 102**.

(1) После три неуспела полагања истог испита студент може тражити да полаже

испит пред комисијом.

(2) Студент који не положи испит из обавезног предмета до почетка наредне

школске године, уписује исти предмет.

(3) Студент који не положи изборни предмет може поново уписати исти или се

определити за други изборни предмет.

*Приговор на оцену*

**Члан 103.**

(1) Студент има право приговора на оцену добијену на испиту, ако сматра да испит

није обављен у складу са Законом и општим актом установе, у року од 36 часова

од добијања оцене.

(2) Сенат доноси општи акт којим се ближе уређује начин остваривања права на

приговор из става 1. овог члана.

60

*Правила студија*

**Члан 104**.

(1) При упису сваке школске године студент се опредељује за предмете из

студијског прогрaма, при чему може уписати само оне предмете за које је стекао

предуслов по студијском програму.

(2) Студент може на почетку пролећног семестра да промени или допуни листу

изабраних предмета, уколико је положио испит из претходне године до почетка

наставе из тог предмета у текућој школској години, како је предвиђено чланом

101. Статута.

(3) Студент који се финансира из буџета опредељује се за онолико предмета колико

је потребно да се оствари најмање 60 ЕСПБ бодова, осим ако му до краја

студијског програма није остало мање од 60 ЕСПБ бодова.

(4) Студент који се сам финансира опредељује се за онолико предмета колико је

потребно да се оствари најмање 37 ЕСПБ бодова, осим ако му до краја

студијског програма није остало мање од 37 ЕСПБ бодова.

(5) Студент уз рад опредељује се за онолико предмета колико је потребно да се

оствари најмање 30 ЕСПБ бодова, осим ако му до краја студијског програма

није остало мање од 30 ЕСПБ бодова.

(6) У циљу бржег завршавања студија и ширег образовања, посебно успешним

студентима, може се одобрити и више од 60 ЕСПБ бодова, али не и више од 90

ЕСПБ бодова.

(7) Правила студија ближе се уређују општим актом Факултета који доноси

Наставно-научно веће.

*Завршни рад и дисертација*

**Члан 105**.

(1) Основне и специјалистичке студије се завршавају полагањем свих предвиђених

испита и испуњавањем осталих студијских обавеза, а уколико су предвиђени

студијским програмом, и израдом завршног и специјалистичког рада или

полагањем завршног испита.

(2) Мастер академске студије завршавају се полагањем свих предвиђених испита и

испуњавањем осталих студијских обавеза, израдом завршног рада и његовом

јавном одбраном, у складу са студијским програмом.

(3) Докторске студије завршавају се полагањем свих предвиђених испита,

испуњењем других обавеза предвиђених програмом докторских студија, те

израдом и јавном одбраном докторске дисертације.

(4) Број бодова којим се исказује завршни рад, односно завршни део студијског

програма, улази у укупан број бодова потребних за завршетак студија.

(5) Општим актом Факултета ближе се уређује полагање завршног испита.

(6) Поступак припреме и услови за одбрану докторске дисертације уређују се

општим актом Универзитета.

61

*Индивидуализација студија и посебне потребе студената*

**Члан 106**.

(1) Факултет је дужан да студенте са посебним потребама равноправно укључи у

све наставно-научне процесе на Факултету.

(2) Начини остваривања права на високо образовање без обзира на постојање

сензорног или моторног хендикепа, у складу са законом, утвђује се општим

актом Факултета.

*Стручни, академски и научни називи*

**Члан 107.**

(1) Лице које заврши основне академске студије у обиму од најмање 180 ЕСПБ

бодова, односно у трајању од најмање три године стиче стручни назив

"инжењер" са назнаком звања првога степена академских студија из

одговарајуће области (на енглеском језику: bachelor).

(2) Лице које заврши основне академске студије у обиму од најмање 240 ЕСПБ

бодова, односно у трајању од најмање четири године стиче стручни назив

"дипломирани инжењер" са назнаком звања првог степена академских студија

из одговарајуће области (на енглеском језику: bachelor with honours).

(3) Лице које заврши основне струковне студије стиче стручни назив "инжењер" са

назнаком звања првога степена струковних студија из одговарајуће области (на

енглеском језику: bachelor (appl.)).

(4) Лице које заврши специјалистичке академске студије стиче стручни назив

специјалиста са назнаком звања другог степена академских студија из

одговарајуће области.

(5) Лице које заврши специјалистичке струковне студије стиче стручни назив

специјалиста са назнаком звања првог степена струковних студија из

одговарајуће области.

(6) Лице које заврши мастер академске студије стиче академски назив мастер

инжењер са назнаком звања другог степена мастер академских студија из

одговарајуће области (на енглеском језику: master).

(7) Лице које заврши докторске, односно академске студије трећег степена, стиче

научни назив доктор наука, односно доктор уметности, са назнаком области (на

енглеском језику: Ph.D., односно D.A. односно одговарајући назив на језику на

који се диплома преводи).

(8) Листу звања из одговарајућих области и скраћенице стручних, академских и

научних назива утврђује Национални савет, на предлог Конференције

универзитета, односно Конференције академија струковних студија.

(9) Скраћеница стручног назива и академског назива мастер наводи се иза имена и

презимена, а скраћеница академског назива магистар наука, односно магистар

уметности и научног назива доктор наука, односно доктор уметности испред

имена и презимена.

62

*Звања*

**Члан 108**.

(1) По завршетку основних академских студија (240 ЕСПБ бодова) стиче се стручни

назив:

‐ Дипломирани инжењер шумарства (дипл. инж. шум.). У додатку дипломи

наводи се првог степена и студијски програм: Шумарство

‐ Дипломирани инжењер шумарства (дипл. инж. шум.). У додатку дипломи

наводи се првог степена и студијски програм: Еколошки инжењеринг у

заштити земљишних и водних ресурса.

‐ Дипломирани инжењер технологија, менаџмента и пројектовања

намештаја и производа од дрвета (дипл. инж. тех., менаџм. и прој. намеш. и

произв. од дрв.). У додатку дипломи наводи се првог степена и студијски

програм: Технологије дрвета.

‐ Дипломирани инжењер пејзажне архитектуре (дипл. инж. пејз. арх.). У

додатку дипломи наводи се првог степена и студијски програм: Пејзажна

архитектура.

(2) По завршетку основних струковних студија (180 ЕСПБ бодова) стиче се стручни

назив:

‐ Струковни инжењер технологија намештаја и производа од дрвета

(струк.инж.тех.намеш. и произв.од дрв.). У додатку дипломи наводи се првог

степена и студијски програм: Технологије дрвета.

(3) По завршетку мастер академских студија (300 ЕСПБ бодова) стиче се академски

назив:

‐ Мастер инжењер шумарства (маст. инж. шум.). У додатку дипломи

наводи се другог степена и студијски програм: Шумарство (маст.инж.шум.)

‐ Мастер инжењер шумарства (маст. инж. шум.). У додатку дипломи

наводи се другог степена и студијски програм: Еколошки инжењеринг у

заштити земљишних и водних ресурса (маст.инж.шум.).

‐ Мастер инжењер технологија, менаџмента и пројектовања намештаја и

производа од дрвета (маст. инж. тех. менаџм. и прој. намеш. и произв. од

дрв.). У додатку дипломи наводи се другог степена и студијски програм:

Технологије дрвета (маст. инж. тех. менаџм. и прој. намеш. и произв. од

дрв.).

‐ Мастер инжењер пејзажне архитектуре (маст. инж. пејз. арх.). У додатку

дипломи наводи се другог степена и студијски програм:Пејзажна

архитектура

(4) По завршетку специјалистичких академских студија (360 ЕСПБ бодова) стиче се

стручни назив: специјалиста инжењер шумарства.

‐ Специјалиста инжењер шумарства (спец. инж. шум.).

63

У додатку дипломи наводи се другог степена и студијски програм: Трговина

дрветом и производима од дрвета.

(5) По завршетку докторских академских студија (480 ЕСПБ бодова), односно

јавном одбраном докторске дисертације, стиче се научни назив:

‐ Доктор наука-биотехничке науке (Др).

‐ У додатку дипломи наводи се и студијски програм Шумарство и један од

модула:

‐ Семенарство, расадничарство и пошумљавање,

‐ Екологија шума, заштита и унапређивање животне средине,

‐ Гајење шума,

‐ Заштита шума,

‐ Коришћење шума и ловство са заштитом ловне фауне,

‐ Планирање газдовања шумама,

‐ Шумарска политика, економика и организација шумарства и

трговине шумским производима.

(6) По завршетку докторских академских студија (480 ЕСПБ бодова), односно

јавном одбраном докторске дисертације, стиче се научни назив:

‐ Доктор наука-биотехничке науке (Др).

‐ У додатку дипломи наводи се и студијски програм Технологије дрвета и

један од модула:

‐ Примарна прерада дрвета,

‐ Хемијско-механичка прерада дрвета,

‐ Машине и уређаји у преради дрвета,

‐ Намештај и производи од дрвета,

‐ Трговина дрветом и економика дрвне индустрије

(7) По завршетку докторских академских студија (480 ЕСПБ бодова), односно

јавном одбраном докторске дисертације, стиче се научни назив:

‐ Доктор наука-биотехничке науке (Др).

‐ У додатку дипломи наводи се и студијски програм: Пејзажна архитектура

и хортикултура

(8) По завршетку докторских академских студија (480 ЕСПБ бодова), односно

јавном одбраном докторске дисертације, стиче се научни назив:

‐ Доктор наука-биотехничке науке (Др).

‐ У додатку дипломи наводи се и студијски програм: Еколошки

инжењеринг у заштити земљишних и водних ресурса.

**Члан 109.**

(1) Студент који положи све испите предвиђене студијским програмом, обавезан је

да одбрани завршни рад основних студија, уколико је предвиђен студијским

програмом, основних студија.

(2) Студент који успешно одбрани завршни испит стиче право на диплому о

високом образовању са одговарајућим називом.

(3) Завршни рад је самостални писмени рад који обрађује један од проблема струке.

64

(4) Одбраном завршног рада кандидат треба да покаже способност за самостално

решавање стручних проблема.

**Члан 110.**

(1) Студент бира тему из обавезног или изборног предмета који је слушао у току

студија.

(2) Избор предмета, поступак пријаве, израде и одбране завршног рада ближе се

утврђују општим актом Факултета у складу са законом, Статутом Универзитета

и овим Статутом.

(3) Студент ће у договору са предметним наставником утврдити наслов теме рада и

тезе за израду истог који добија од предметног наставника у току последње

године студија, а најкасније до почетка последњег семестра.

**Члан 111.**

(1) Студентима који у току студија израде стручне радове који по садржају

одговарају завршном раду, исти се могу признати као завршни рад, с тим што је

студент дужан да га усмено брани.

(2) Процену вредности и предлог за признавање стручних радова који по садржају

одговарају завршном раду врши одговарајућа катедра у оквиру чијих предмета

је рад и сачињен.

(3) Изум, техничко унапређење, увођење нових производних процеса, креативно

техничко-технолошко организационо или економско решење у привредним

делатностима, ако по свом садржају и обиму одговарају завршном раду, може да

се прихвати као завршни рад.

**Члан 112.**

(1) Студент брани рад пред Комисијом.

(2) Комисију из става 1. овог члана чине три члана из реда наставника и сарадника

из области из које се рад брани.

**Члан 113.**

(1) Студентима који у току студија израде стручне радове који по садржају

одговарају мастер раду, исти се могу признати као мастер рад, с тим што је

студент дужан да га усмено брани.

(2) Процену вредности и предлог за признавање стручних радова који по садржају

одговарају мастер раду врши одговарајућа катедра у оквиру чијих предмета је

рад и сачињен.

(3) Изум, техничко унапређење, увођење нових производних процеса, креативно-

техничко-технолошко организационо или економско решење у привредним

делатностима, ако по свом садржају и обиму одговарају мастер раду, може да се

прихвати као мастер рад.

65

**Члан 114.**

(1) Мастер рад се може узети из обавезног или изборног предмета које је студент

слушао у току мастер студија у оквиру одговарајућег модула.

(2) Поступак пријаве, израде и одбране мастер рада ближе се утврђују општим

актом Факултета у складу са законом, Статутом Универзитета и овим Статутом.

*Специјалистичке студије*

**Члан 115.**

(1) Студент бира тему из стручних области које је слушао у току студија. Студент

ће у договору са предметним наставником утврдити наслов теме

специјалистичког рада у току или непосредно након завршетка предавања

предвиђених студијским програмом.

*Студијски програм докторских студија*

**Члан 116.**

(1) Студијски програми докторских студија се организују у оквиру шумарства,

технологија, менаџмента и пројектовања намештаја и производа од дрвета,

пејзажне архитектуре и хортикултуре и еколошког инжењеринга у заштити

земљишних и водних ресурса. Обухвата предавања, односно наставне предмете

и научна истраживања. Предавања трају најмање два семестра, а истраживања

обавезно подразумевају и објављивање остварених научних резултата у

научним, односно стручним часописима.

(2) Правила докторских студија и поступак израде дисертације ближе се утврђују

општим актом који доноси Веће Факултета у складу са законом, Статутом

Универзитета и овим Статутом.

**Члан 117.**

(1) Стручни, академски, односно научни назив који је стечен према прописима који

су важили до ступања на снагу Закона о високом образовању („Службени

гласник РС“, бр. 76/05, 100/07-аутентично тумачење, 97/08, 44/10, 93/12, 89/13,

99/14, 45/15-аутентично тумачење, 68/15 и 87/16), у погледу права која из њега

произилазе, изједначен је са одговарајућим називом у складу са чланом 127. тог

закона.

*Исправе о завршеним студијама*

**Члан 118.**

(1) Универзитет издаје диплому студенту који је завршио студије, којом се

потврђује завршетак студија.

(2) Уз диплому се издаје и додатак дипломи.

66

(3) На захтев студента, Универзитет издаје јавну исправу о савладаном делу

студијског програма, која садржи податке о нивоу, природи и садржају студија,

као и о постигнутим резултатима.

(4) Сенат ближе уређује садржај и облик уверења из става 3. овог члана.

(5) Диплома, додатак дипломи и јавна исправа о савладаном делу студијског

програма јесу јавне исправе.

(6) Диплому и додатак дипломи потписују ректор и декан Факултета.

(7) Уколико Факултет реализује заједничке студије са другим високошколским

установама издаје се заједничка диплома и додатак дипломи, коју потписују

ректор и овлашћена лица високошколских установа које реализују студијски

програм за стицање заједничке дипломе.

*Промоција*

**Члан 119.**

(1) Промоција је свечани чин уручења дипломе о завршеним студијама првог и

другог степена.

(2) Промоцију врши декан, односно продекан кога декан овласти, у просторијама

факултета или по одобрењу ректора, на Универзитету.

(3) Промоција се ближе уређује општим актом Факултета.\_\_